Arutelu:Andres Langemets - Vikipeedia, vaba entsüklopeedia

# Arutelu:Andres Langemets

### Allikas: Vikipeedia

Miks ta on märgitud poliitikuks? Andres 23. mai 2007, kell 14:56 (UTC)

  Ärkamisajal oli Eesti Kongressi liige, enne 40 kirja juures ja üldse ühiskondlikult aktiivne. Aga õigem olekski vist panna 'ühiskonnategelane'. Või mis? Boms 23. mai 2007, kell 17:29 (UTC)

    Arvan ka, et sobiks "ühiskonnategelane", mitte "poliitik". Andres 23. mai 2007, kell 20:13 (UTC)

Langemets võib ju kõrgesti hinnatud toimetaja olla, aga kuidas seda verifitseerida? Andres 23. mai 2007, kell 20:14 (UTC)

    Peaks lisama nimekirja tema toimetatud raamatutest. Boms 24. mai 2007, kell 07:57 (UTC)

      Seda võib muidugi teha. Aga kuidas verifitseerida hinnatust? Andres 24. mai 2007, kell 08:08 (UTC)

      Ta on toimetanud raamatuid, mida on kõrgelt hinnatud kriitikute ja lugejate poolt. Kui see aga liiga belletristliku stiiline tundub, võib lihtsalt öelda, et praegu tegev toimetajan, toimetanud mh. nt. Clausewitzi "Sõjast" ja veel terve rea muid asju... 87.119.165.214 24. mai 2007, kell 09:32 (UTC)

        See on midagi muud. Raamatu kõrge hindamine ei tähenda automaatselt, et toimetajat kõrgelt hinnatakse. Kui on võimalik kõrgelt hinnatust toimetajana otseselt verifitseerida, siis tuleb see sisse panna vastava selgitusega (võib-olla viitega). Kui mitte, siis seda mitte mainida. Andres 24. mai 2007, kell 11:53 (UTC)

        Mida Sa öelda tahad? Boms 24. mai 2007, kell 12:19 (UTC)

          Tahan öelda, et kui tekstis tohib öelda, et ta on kõrgesti hinnatud toimetaja, ainult juhul, kui seda saab kuidagi tõendada või siis saab selle hinnangu kellelegi tõendatavalt omistada. Andres 24. mai 2007, kell 12:26 (UTC)

          Pakkusin välja teistsuguse formuleeringu. Loe minu kommentaari kell 09:32. Boms 24. mai 2007, kell 13:23 (UTC)

            Ma ei olnud kindel, kuidas Sinu sõnu tõlgendada. See, et raamatud on kriitikute poolt kõrgelt hinnatud, on kontrollitav; ka hinnatust lugejate poolt saab vast kuidagi kontrollida, kuigi see on keerulisem. Ka näited tema toimetatud raamatutest või tema toimetatud raamatute loetelu on kontrollitavad. Kõik need asjad võib sisse panna, aga kõik see on üsna irrelevantne, kui jutt on sellest, kas ta on toimetajana kõrgelt hinnatud. Mõni raamat on hea tänu toimetajale, mõne raamatu headuses pole toimetajal märkimisväärset rolli. Andres 24. mai 2007, kell 14:46 (UTC)

              Ära aja mind palun vanduma! :) Ütlen veelkord - kui selline hinnang on Sinu meelest raskestitõestatav, siis paneme nii, nagu eile kell 9.32 ütlesin: "Praegu peamiselt tegev toimetajana. Mh. toimetanud järgnevaid raamatuid..." See ei tohiks tekitada mingit kahtlust erapoolikuses. Tuleb ainult tema toimetatud teoste nimekiri järgi kontrollida ja lisada. Ilmselt peaks üleüldse panema ka mingi nimekirja tema artikleid - ta on kirjutanud viimasel ajal nii "Sirbis" kui "Ekspressis"... Boms 25. mai 2007, kell 09:14 (UTC)

                Mul ei ole sellise sõnastuse vastu midagi. Tahtsin ainult öelda, et see on teine jutt, mis ei asenda juttu tema hinnatusest toimetajana. Nii toimetatud raamatute kui ka artiklite nimekirjad oleksid omal kohal. Andres 25. mai 2007, kell 12:58 (UTC)

Välja otsitud andmebaasist "http://et.wikipedia.org../../../a/n/d/Arutelu%7EAndres_Langemets_6398.html"

##### Views

- Artikkel
- Arutelu
- Viimane redaktsioon

##### Otsi